Molotov-Ribbentroppakt

It Molotov-Ribbentroppakt, offisjeel it Net-oanfalsferdrach tusken Dútslân en de Sovjet-Uny, is de benamming foar in net-oanfalsferdrach tusken Dútslân en de Sovjet-Uny dat op 24 augustus 1939 (datearre op 23 augustus) yn Moskou troch de Dútske minister fan Bûtenlânske Saken Joachim von Ribbentrop en syn sovjetkollega Vjatsjeslav Molotov tekene en publisearre waard. Mei dit pakt hie it Dútske Ryk de garânsje dat de Sovjet-Uny neutraal bliuwe soe, sadat in kriich tsjin Poalen en it Westblok mooglik waard.

Yn it ferdrach waard fêstlein dat Finlân, Estlân, Letlân, it easten fan Poalen en dielen fan Roemeenje (Bessaraabje en de Noard-Bûkovina) ûnder de ynfloedssfear fan de Sovjet-Uny falle soenen en Litouwen, it westen fan Poalen en de rest fan Roemeenje ûnder de Dútske. De skiedingsline yn Poalen kaam by de rivieren Narew, Wisla en San te lizzen, en dy yn Roemeenje by de Prut.

Kategory:Ferdrach út 1939
Kategory:Ferdrach mei Dútslân
Kategory:Ferdrach mei de Sovjet-Uny
Kategory:Nazy-Dútslân
Kategory:Twadde Wrâldkriich
Kategory:Skiednis fan Poalen
Kategory:Skiednis fan Roemeenje
Kategory:Skiednis fan Litouwen
Kategory:Skiednis fan Letlân
Kategory:Skiednis fan Estlân
Kategory:Skiednis fan Finlân